
APSTIPRINU
Maltas apvienības pārvaldes vadītājs
________________E.Blinovs
Maltā, 2026.gada 27.augustā


Maltas apvienības pārvaldes 
laboranta amata atklātā konkursa nolikums

1. Šis nolikums nosaka kārtību, kādā pretendenti piesakās uz vakanto Maltas apvienības pārvalde laboranta amatu atklātā konkursā (turpmāk – konkurss), kā arī konkursa izsludināšanas un norises kārtību.

2. Rēzeknes novada pašvaldības mājaslapā www.rezeknesnovads.lv un NVA mājaslapā publicē sludinājumus par to, ka Maltas apvienības pārvalde izsludina atklāto konkursu uz ķīmijas un fizikas laboranta amatu Maltas pagastā, norādot papildu informācijas iegūšanas veidu.

3. Pretendentu pieteikšanās un nepieciešamo dokumentu iesniegšanas termiņš – 2026.gada 11.septembra plkst.14.00.

4. Ar konkursa nolikumu var iepazīties Rēzeknes novada pašvaldības mājaslapā www.rezeknessnovads.lv, NVA mājas lapā.
5. Kontaktpersona detalizētākas informācijas saņemšanai - Maltas apvienības pārvalde vadītājs Edgars Blinovs, tel.27870687, e-pasts: maltasapvieniba@rezeknesnovads.lv.

6. Pretendentiem jāatbilst šādām prasībām:
6.1. valsts valodas prasme atbilstoši vidējam līmenim 2. pakāpei (B2);
6.2. prasme strādāt ar uzticētu inventāru.

7. Galvenie pienākumi:
7.1. Apkalpot skolā esošos tehniskos līdzekļus mācību un audzināšanas procesa organizācijai (krāsu nomaiņa, putekļu slaucīšana, audio un video aparatūras pieslēgšana un atslēgšana, skolas tehnisko līdzekļu uzskaite);
7.2. Katru dienu darba dienas laikā saskaņot ar priekšmetu skolotājiem jautājumus, kas saistīti ar datortehnikas lietošanu u.c., kas nepieciešami nākamās darba dienas nodarbībai;
7.3. Ja nepieciešams vai pēc skolotāja pieprasījuma palīdzēt skolotājam lietot datortehniku stundas laikā;
7.4. Uzturēt datortehniku darba kārtībā;
7.5. Novērst nelielus bojājumus datortehnikā;
7.6. Uzstādīt tehniskos līdzekļus (dators, projektors, ekrāns) skolas pasākumiem;
7.7. Nodrošināt datortehnikas kvalitatīvu darbību eksāmenu un priekšmetu olimpiāžu veiksmīgai norisei;
7.8. Fotografēt un apskaņot skolas pasākumus;
7.9. Rūpēties par izglītojamo drošību un izglītības iestādes iekšējās kārtības noteikumu ievērošanu;
7.10. Video filmēšana un klipu montāža.
7.11. Pēc nepieciešamības var tikt norīkots pavadīt skolēnus uz pasākumiem ārpus skolas;
7.12. Vasaras laikā pildīt visus nepieciešamus darbus skolas sagatavošanā jaunajam mācību gadam.
7.13. Būt korektam un pieklājīgam saskarsmē ar izglītojamajiem, pedagogiem, kolēģiem un apmeklētājiem.
7.14. Būt lojālam pašvaldības politikai un darbības mērķiem, Rēzeknes novada pašvaldības, Maltas apvienības pārvaldes, Maltas vidusskolas vadībai, veicināt pašvaldības pozitīvā tēla veidošanu.
8. Pretendenti līdz 2026.gada 11.septembra plkst.14.00 nosūta uz e-pastu maltasapvieniba@rezeknesnovads.lv vai iesniedz personīgi Maltas apvienības pārvaldē, lietvedei 3.kab., Brīvības iela 6, Malta, Maltas pagasts, Rēzeknes novadā, pieteikumu aizlīmētā aploksnē ar norādi „Konkursam uz Maltas apvienības pārvalde laboranta amatu” un kurā ir ievietoti šādi  dokumenti:
8.1. profesionālās darbības apraksts (CV);
8.2. motivācijas vēstule;
8.3. izglītību apliecinošu dokumentu kopijas;
8.4. pieteikuma anketa.
9. Pa pastu vai e-pastu nosūtīts pieteikums un tam pievienotie šī nolikuma 8.punktā minētie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.

10. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.

11. Konkursa komisija, kuru izveido ar iestādes vadītāja rīkojumu, izskata pretendentu pieteikumus un iesniegtos dokumentus.

12. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.

13. Konkurss tiek organizēts divās kārtās:
13.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 8.punktā norādītie iesniegtie dokumenti;
13.2. konkursa otrajā kārtā ir intervija.

14. Komisija, atklāti balsojot, ar vienkāršu balsu vairākumu izvēlas vienu pretendentu, kurš savācis lielāko punktu skaitu un kas tiek aicināts uz interviju.

15. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.

16. Pretendenti par atklātā konkursa rezultātiem tiek informēti nosūtot informāciju uz pretendentu e-pastiem, vai telefoniski.

